Document ID: 31998R2513

KOMISSION ASETUS (EY) N:o 2513/98,
annettu 20 päivänä marraskuuta 1998,
neuvoston asetuksen (ETY) N:o 1766/92 tietyistä yksityiskohtaisista soveltamissäännöistä, vientitukien myöntämisestä ja häiriötilanteessa toteutettavista toimenpiteistä vilja-alalla annetun asetuksen (EY) N:o 1501/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 923/96 (2), ja erityisesti sen 13 artiklan 11 kohdan,
sekä katsoo, että
sovellettaessa komission asetusta (EY) N:o 1501/95 (3), sellaisena kuin se on viimeksi muutettuna asetuksella (EY) N:o 2094/98 (4), jalostettujen tuotteiden vientituen laskemiseksi on tarpeen tietää sovellettavat jalostuskertoimet; nämä kertoimet ovat itse asiassa kyseisen asetuksen liitteessä I mainittuja lukuja; koska tekniikka on kehittynyt tällä alalla, on tarpeen mukauttaa paahdettuja ja paahtamattomia maltaita koskevat luvut; nämä kertoimet ajantasaistetaan asetuksella (EY) N:o 2094/98,
uusia kertoimia sovelletaan 1 päivästä syyskuuta 1998; syyskuun aikana käytettyihin maltaiden vientitodistuksiin sovelletaan kuitenkin kuukausittaisten korotusten laskemisessa ennen tässä asetuksessa säädettyä muutosta voimassa olleita kertoimia, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1501/95 liitteessä I olevassa viimeisessä sarakkeessa mainittu, CN-koodiin 1107 10 19 tai 1107 10 99 kuuluvia paahtamattomia maltaita ja CN-koodiin 1107 20 00 kuuluvaa paahdettua mallasta koskeva luku "1 300" luvulla "1 270" ja luku "1 520" luvulla "1 490".
2 artikla
Kumotaan asetus (EY) N:o 2094/98.
3 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä syyskuuta 1998.
Kuukausittaisen korotuksen määrä 1 päivän ja 30 päivän syyskuuta 1998 välisenä aikana käytettyjen vientitodistusten osalta lasketaan kuitenkin ennen 1 päivää syyskuuta 1998 voimassa olleiden jalostuskertoimien perusteella.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä marraskuuta 1998.

Labels: 3
17